Liga národov UEFA 2018/2019

**Liga národov UEFA 2018/2019** bola prvým ročníkom Ligy národov UEFA, medzinárodnej futbalovej súťaže reprezentačných družstiev mužov organizovanej asociáciou UEFA. Súťaže sa zúčastnilo všetkých 55 členských asociácií UEFA a konala sa v období od septembra do novembra 2018 (skupinová fáza) a v júni 2019 (finálový turnaj). Výsledok tohto ročníka tiež slúžil pre nasadenie tímov do skupín pre kvalifikáciu na Majstrovstvá Európy vo futbale 2020 a tiež pre určenie miest v baráži (play-off), z ktorej vzišli štyria z 24 účastníkov spomínaných majstrovstiev.

## Formát
Formát a harmonogram Ligy národov UEFA bol formálne schválený Výkonným výborom UEFA 4. decembra 2014. Podľa schváleného formátu bolo 55 národných tímov UEFA rozdelené do štyroch divízií ("líg"):12 tímov v Lige A, 12 tímov v Lige B, 15 tímov v Lige C a 16 tímov v Lige D. Pre prvý ročník Ligy národov UEFA 2018/2019 boli tímy rozdelené podľa ich koeficientov UEFA po skončení kvalifikácie na Majstrovstvá sveta vo futbale 2018 (okrem výsledkov baráže), pričom najlepšie hodnotené tímy budú hrať v Lige A, atď.

Každá liga bola rozdelená do štyroch skupín s tromi alebo štyrmi tímami, takže každý tím hral štyri alebo šesť zápasov vo svojej skupine (každý s každým systémom doma / vonku). Táto časť sa odohrala od septembra do novembra 2018.

V najvyššej divízii, Lige A, tímy súťažili o celkové víťazstvo v Lige národov UEFA. Štyria víťazi ligy A sa kvalifikovali do finálového turnaja Ligy národov v júni 2019, ktorý sa hral vo vyraďovacom formáte (dve semifinále, zápas o tretie miesto a finále). Hostiteľská krajina (Portugalsko) bola vybraná zo štyroch kvalifikovaných tímov v decembri 2018 na výkonnom výbore UEFA.

Tímy tiež súťažia o postup do vyššej či zostup do nižšej ligy. Z ligy B, C a D postupujú štyria víťazi skupín o úroveň vyššie; z ligy A a B zostupujú posledné tímy o úroveň nižšie. Z ligy C, kvôli rozdielnemu počtu tímov v skupinách, zostupujú tímy zo štvrtého miesta a najhorší tím z tretieho. Avšak z dôvodu prepracovania formátu Ligy národov 2020/2021 napokon nezostúpili žiadne tímy, navyše, o ligu vyššie postúpili aj tímy z druhých miest v Ligách C a D, ako aj najlepší tím z tretieho miesta v Lige D.

## Program Ligy národov

## Nasadenie tímov
náhľad|375x375bod|Mapa ukazuje rozdelenie tímov do jednotlivých líg.
Všetkých 55 národných tímov UEFA je oprávnených súťažiť v Lige národov UEFA 2018/2019. Tie sú rozdelené do štyroch líg (12&nbsp;tímov v&nbsp;lige&nbsp;A, 12&nbsp;tímov v&nbsp;lige&nbsp;B, 15&nbsp;tímov v&nbsp;lige&nbsp;C a 16&nbsp;tímov v&nbsp;lige&nbsp;D) podľa ich koeficientov UEFA.

Do rovnakej skupiny nemohli byť kvôli medzinárodným konfliktom vyžrebovali tímy Ruska a Ukrajiny, rovnako ako Arménska a Azerbajdžanu. Kvôli zimnému termínu zápasov mohli byť v skupine maximálne dva tímy z týchto vymenovaných: Nórsko, Fínsko, Estónsko, Litva. Kvôli obmedzeniu nadmerného cestovania mohla byť v rovnakej skupine zároveň maximálne jedna kombinácia tímov: Andorra a Kazachstan, Faerské ostrovy a Kazachstan, Gibraltár a Kazachstan, Gibraltár a Azerbajdžan.

## Liga A
Vylosovanie 1. ročníka skupinovej fázy Ligy národov 2018/19 v Lausanne dalo do kopy zaujímavé mužstvá čo znamenalo aj črtajúce sa kvalitné súboje, V 1. skupine Ligy A sa úradujúci majstri sveta Nemci stretli s Francúzskom a tiež Holanďanmi, ktorí síce zaznamenali ústup z pozícii, ale rozhodne ich nemohol nikto podceňovať. V 2. skupine proti sebe nastúpili Belgicko, Švajčiarsko a Island. V 3. skupine  proti sebe hrali aj aktuálny európski šampióni Portugalci s Talianmi. Tretím tímom v tejto skupine bolo Poľsko.  Vyrovnaná mala byť 4. skupina so Španielmi, Angličanmi a Chorvátmi. 

Postup do Final Four si z Ligy A  vybojovala štvorica Holandsko, Švajčiarsko, Portugalsko a Anglicko. Prekvapenie sa konalo v 1. skupine tejto divízie, v ktorej  sa z prvenstva tešilo Holandsko na úkor čerstvých majstrov sveta Francúzov a určite sa nečakalo ani tretie miesto a zostup Nemecka do B-divízie. V 2. skupine sa z postupu radovali futbalisti Švajčiarska, keď sa očakával viac postup aktuálneho bronzového medailistu zo svetového šampionátu Belgicka. Tretiu skupinu vyhral aktuálny majster Európy Portugalsko aj bez svojej najväčšej hviezdy Cristiana Ronalda, ktorý si po prestupe z Realu Madrid do Juventusu Turín chcel od reprezentácie nachvíľu oddýchnuť. V tejto skupine hralo najslabšie Poľsko , ktoré získalo len dva body po dvoch nerozhodných výsledkoch. V poslednej štvrtej skupine sa z postupu na úkor Španielska tešili Angličania, keď si vo vzájomnej konfrontácii pobrali body navzájom v konečnom účtovaní mali napokon o jeden bod viac Angličania. 

### Skupina 1

### Skupina 2

### Skupina 3

### Skupina 4

### Finálový turnaj
Projekt futbalovej Ligy národov bol podľa prezidenta Európskej futbalovej únie Aleksandra Čeferina zvládnutý nad očakávania. Prvotný skepticizmus nahradilo pozitívne nadšenie z nahradenia divácky neatraktívnym prípravným zápasov súťažou, v ktorej sa o niečo bojuje. ,,Liga národov je úspešnejšia, než sme si sprvu mysleli,“ neskrýval svoje nadšenie Čeferin. Viaceré zápasy novovzniknutého projektu priniesli poriadnu drámu a boli brané s plnou vážnosťou. Jedno z najpamätnejších stretnutí bolo s určitosťou meranie síl medzi Nemeckom a Holandskom (2:2), v ktorom ,,Orajens“ vybojovali remízu dvoma gólmi v úplnom závere zápasu. A to ešte  všetci čakali čo sa bude diať v finálovej fáze tejto súťaže.

Na Final Four v portugalských mestách Porto a Guimaraes sa okrem domáceho národného mužstva predstavili aj tímy Anglicka, Holandska a Švajčiarska. Kvarteto účastníkov finálového turnaja európskej Ligy národov 2018/2019 si účasť na tomto podujatí vybojovalo jesenným triumfom vo svojich skupinách v rámci najvyššej A-divízie. Podujatie zahájilo  úvodné semifinále na Estádio do Dragao v Porte medzi majstrami Európy z Portugalska a mužstvom Švajčiarska. V druhom semifinále sa o deň neskôr v Guimaraesi predstavili Holanďania proti Angličanom. Víťazi postúpili do finále, zdolané tímy nastúpili vo vzájomnom zápase o konečné 3. miesto. Obe tieto stretnutia boli na programe v nedeľu 9. júna. Dejiskom finále bolo Porto. 

Veľkou udalosťou turnaja ešte pred jeho začiatkom bola účasť Cristiana Ronalda v portugalskom tíme. CR7 nehral v jesenných dueloch LN proti Taliansku a Poľsku, keďže sa chcel čo najlepšie aklimatizovať v Juventuse Turín, kam prestúpil po deväťročnom pôsobení v Reale Madrid. Po niekoľkomesačnej prestávke, ktorá trvala od vlaňajších MS v Rusku, sa 34-ročný kanonier do reprezentácie vrátil v marcových dueloch proti Ukrajine a Srbsku v rámci kvalifikácie ME 2020. 

Prvým finalistom sa stalo Portugalsko. Portugalci zvíťazili doma v Porte nad Švajčiarmi 3:1 najmä vďaka hetriku svojho kapitána Cristiana Ronalda, ktorý bol ústrednou postavou duelu. Päťnásobný najlepší futbalista na svete otvoril skóre z priameho kopu. Krátko pred koncom prvého polčasu odpovedal Seferovič strelou do brvna. Vyrovnanie sa však zrodilo až po prestávke, keď Ricardo Rodriguez premenil pokutový kop. Rozhodca Brych si musel overiť situáciu pomocou VAR a hoci jeho verdikt vyzeral nesprávne, detailný pohľad odhalil, že Semedo kolenom mierne zakopol o Zuberovu nohu. Jedenástka teda bola správna. Keď sa už zdalo, že zápas vyvrcholí až v predĺžení či rozstrele z pokutových kopov, zobral na svoje plecia všetko Cristiano Ronaldo. Dvoma gólmy rozpätí necelých dvoch minút poslal Portugalcov do finále. 

Druhý semifinálový duel Ligy národov sa hral v Guimaraesi. Hoci Holanďania boli zo začiatku aktívnejší, pred brankárom Pickfordom nezahrmelo. So strelou Bergwijna do stredu bránky si poradil bez problémov, rovnako ako s niekoľkými centrami. Naopak, v 31. minúte de Jong zrazil vo svojej šestnástke Rashforda a rozhodca odpískal penaltu. K lopte sa postavil práve Rashford a prezentoval sa rutinérsky. Kým Cillessen sa hádzal k pravej žrdi, Angličan mu loptu poslal k opačnej – 0:1. V 2. polčase mohli Angličania zvýšiť svoj náskok po dvoch nádejných hlavičkách. V 54. minúte sa uvoľnil Sancho, ale Cillessen dokázal jeho hlavičku zlikvidovať. Ďalšia v podaní Stonesa zas len tesne minula žrď. Angličania držali loptu od svojej bránky. Holanďania dlhé minúty nepôsobili nebezpečne a zdalo sa, že Albión si postup ustráži aj s jedným streleným gólom. V 73. minúte sa však „oranjes“ dočkali po štandardke. Depay poslal rohový kop z pravej strany k bližšej žrdi, kde si nabehol de Ligt, ktorý predskočil Walkera a nezadržateľne hlavičkou vyrovnal – 1:1. V záverečnej desaťminútovke dvakrát úradoval systém VAR. Angličanom pre ofsajd Lingarda nebol uznaný gól, potom sa zas riešilo, či Walker zahral rukou – penalta sa však nepískala. Predlžovalo sa a práve Walker bol nešťastným mužom tejto časti zápasu, hoci kiksoval niekto iný. V 97. minúte Stones nezmyselne stratil loptu vo vlastnej šestnástke, Pickford ešte prvú strelu vyrazil, pred dobiehajúcim Promesom sa snažil v sklze ratovať Walker a bol z toho vlastný gól – 2:1. V 114. min. zas neuveriteľne kiksoval Barkley, Depay našiel lepšie postaveného Promesa a ten bez problémov skóroval – 3:1. Otrasení Angličania už nevyhútali nič… 

Anglickí futbalisti túžili po celkovom víťazstve v premiérovej edícii Ligy národov, napokon sa však tešili aj z bronzových medailí. V súboji o 3. miesto zdolal Albión nevýrazné Švajčiarsko po penaltovom rozstrele, keď predtým počas 120 minút nevyužil viacero výborných možností na skórovanie. Angličania boli v tomto súboji lepší, Švajčiari zaostali za svojím výkonom zo semifinále proti Portugalsku (1:3), hoci výsledok vtedy nebol podľa ich predstáv. Tentoraz mohli inkasovať už v 2. minúte, keď sa do dobrej pozície pretlačil Harry Kane, ale zakončenie poslal iba do brvna bránky Yanna Sommera. V prvom polčase ešte nevyužili tutovky Raheem Sterling a Dele Alli, takže do kabíny odchádzali oveľa spokojnejší Helvéti. Po zmene strán už diváci v Guimaraesi nevideli toľko príležitostí. V záverečnej desaťminútovke si Albión zaspomínal na moment zo semifinále proti Holandsku, keď ho systém VAR obral o gól na vtedy postupujúcich 2:1. Vtedy rozhodlo o odvolaní presného zásahu Jesseho Lingarda centimetrové postavenie mimo hry, tentoraz neplatil gól Calluma Wilsona pre jeho skrytý ofenzívny faul na Manuela Akanjiho, ktorý predtým hlavný artiber Ovidiu Hategan nepostrehol. Bezgólový stav platil aj po deväťdesiatmútovke a Angličania si aj v druhom zápase na Final Four Ligy národov vyskúšali predĺženie. V ňom boli Ostrovania naďalej aktívnejší, medzi švajčiarskymi žrďami však stál výborný Sommer. V 99. min sa vytiahol pri hlavičke Alliho aj následnom zakončení Sterlinga. Ten sa stal azda najväčším smoliarom duelu, keďže v 117. min z priameho kopu trafil len do konštrukcie bránky súpera. V jedenástkovom rozstrele uspelo prvých jedenásť exekútorov, vrátane brankára Anglicka Jordana Pickforda, ktorý následne v šiestej sérii vyrazil pokus Josipa Drmiča a stal sa hrdinom štvrtého tímu z vlaňajších MS v Rusku. „Pred mojou penaltou som bol nervózny, aj keď ich často trénujem. Som veľmi rád, že som uspel a aj takto prispel k víťazstvu. Myslím si, že v oboch dueloch na Final Four sme ukázali svoju silu a najmä to, že sa neustále zlepšujeme,“ povedal Jordan Pickford.  

Víťazom premiérovej edície Ligy národov sa stali úradujúci európski šampióni z Portugalska, ktorí vo finálovom zápase zdolali Holandsko 1:0. O jediný gól stretnutia sa postaral útočník Goncalo Guedes, ktorý sa presadil po krásnej prihrávke od Bernarda Silvu. V prvom polčase mali loptu častejšie na svojich kopačkách Holanďania, ktorí hrali svoju typickú hru. Proti výborne postavenej obrane Portugalčanov však nedokázali z tejto prevahy vyťažiť. Podľa dát spoločnosti Opta Sports nezaznamenali hostia v úvodnom dejstve ani jeden strelecký pokus. Domáci boli v tomto smere omnoho aktívnejší. Herným lídrom bol záložník Sportingu Lisabon Bruno Fernandes, ktorý vytvoril pre svojich spoluhráčov tri gólové príležitosti a okrem toho sám päťkrát vystrelil, z toho dvakrát do priestoru bránky. Kouč Holanďanov Ronald Koeman reagoval na tento vývoj striedaním na začiatku druhého polčasu, keď nevýrazného krídelníka Ryana Babela nahradil Quincy Promes. Ani toto však nepomáhalo, a tak poslal tréner hostí do hry aj Donnyho van de Beeka. Krátko na to sa však presadili Portugalčania, ktorým sa vydaril rýchly protiútok. Bernardo Silva predviedol svoj výnimočný prehľad o hre a pripravil šancu pre Goncala Guedesa. Ten v rozhodujúcej chvíli nezaváhal a prekonal Jaspera Cillessena, ktorý siahal na loptu. Hoci napokon padol iba jeden gól, víťazstvo Portugalska bolo absolútne zaslúžené. Cristiano Ronaldo strelil v semifinále hetrik, no cenu pre najlepšieho hráča si odviezol Bernardo Silva. „Neprekvapuje ma, že to dostal práve Silva. Je veľmi inteligentný a neskutočne vníma hru. Navyše nikdy neprestáva behať, vďaka čomu je pre Ronalda skvelým doplnkom,“ povedal po zápase analytik televízie Sky Sports Jamie Redknapp.

Žrebovanie prebehlo 3. decembra 2018 v Dubline.

Kvalifikovaní: , , , 

## Liga B
Do Ligy B bolo dvanásť celkov vylosovaných nasledovne. Do  1. skupiny vylosoval Vladimír Šmicer,  Slovensko, Ukrajinu a Česko. V 2. skupine proti sebe nastúpili Rusko, Švédsko a Turecko. 3. skupinu tvorili Rakúsko, Bosna a Hercegovina a Severné Írsko. V poslednej 4. skupine si proti sebe zahrali Wales, Írsko a Dánsko.

Postup do Ligy A si s B Ligy vybojovala štvorica Ukrajina, Švédsko, Bosna a Hercegovina a Dánsko.  V 1. skupine tejto ligy hralo aj Slovensko, ktoré sa v priebehu súťaže muselo vysporiadať s výmenou trénera keď odstupujúceho Jána Kozáka nahradil Čech Pavel Hapal, a v konkurencii práve Česka a Ukrajiny získalo v štyroch zápasoch tri body za jedinú výhru nad víťazom skupiny Ukrajinou 4:1, čo stačilo na poslednú tretiu priečku. Len zmena formátu súťaže tak slovenskú reprezentáciu zachránila od pádu do nižšej Ligy. 

### Skupina 1

### Skupina 2

### Skupina 3

### Skupina 4

## Liga C
Ligu C tvorili štyri skupiny. V 1. skupine nastúpila proti sebe trojica Škótsko, Albánsko, Izrael, v 2. skupine štvorica Maďarsko, Grécko, Fínsko a Estónsko, v 3. skupine štvorica Slovinsko, Nórsko, Bulharsko a Cyprus. 4. skupinu tvorila štvorica Rumunsko, Srbsko, Čierna Hora a Litva. 

Z každej zo skupín Ligy C si postup do Ligy B vybojovali dve najlepšie tímy. Z 1. skupiny okrem víťazného Škótska aj druhý Izrael. V 2. skupine si postup okrem víťazného Fínska zabezpečilo aj druhé Maďarsko. 3. skupinu ovládlo Nórsko a postup si zabezpečili aj druhí Bulhari. A nakoniec 4. skupinu ovládli Srbi pred druhým Rumunskom.  

### Skupina 1

### Skupina 2

### Skupina 3

### Skupina 4

## Liga D
Najnižšiu Ligu D tvorili štyri štvorčlenné skupiny. 1. skupina – Gruzínsko, Lotyšsko, Kazachstan, Andorra, 2. skupina – Bielorusko, Luxembursko, Moldavsko, San Maríno,    3. skupina – Azerbajdžan, Faerské ostrovy, Malta, Kosovo. A konečne  4. skupina – Macedónsko, Arménsko, Lichtenštajnsko a Gibraltár.

Z tejto najslabšej úrovne  si postup o úroveň vyššie vybojovalo okrem Gruzínska vedeného slovenským trénerom Vladimírom Weissom st., aj Bielorusko, nováčik na európskej scéne futbalovej scéne Kosovo a ďalší balkánsky celok Macedónsko.

### Skupina 1

### Skupina 2

### Skupina 3

### Skupina 4

## Celkové poradie
Celkové poradie bolo použité pre nasadzovanie do kvalifikačných košov pre kvalifikáciu na Majstrovstvá Európy vo futbale 2020.

## Nasadenie do baráže o Euro 2020

Tímy, ktoré nezískali priamy postup na Majstrovstvá Európy vo futbale 2020 z kvalifikácie, si mohli zaistiť miesto na finálovom turnaji prostredníctvom baráže vo forme play-off. Každej zo štyroch líg (A až D) bolo pridelené jedno účastnícke miesto na ME 2020 - o ne hrali štyri najlepšie postavené tímy ligy, ktoré si nezabezpečili priamy postup z kvalifikácie. Zápasy baráže sa odohrali v októbri a novembri 2020.

## Referencie

*

## Externé odkazy
* UEFA.com

Kategória:Futbal v 2018
Kategória:Futbal v 2019
Kategória:Liga národov UEFA